
asupra proiectului de Lege privind Bugetul de Stat pe anul 2006

Prin adresele nr.497/24.10.2005 şi nr. L580 din 24.10.2005, Comisia pentru tehnologia informaţiei şi comunicaţiilor a Camerei Deputaţilor, respectiv Comisia economică a Senatului, au fost sesizate de către cele două Birouri Permanente pentru a dezbate şi aviza proiectul Legii Bugetului de Stat pe anul 2006.

La analiza proiectului de lege au participat reprezentanţii Ministerului Comunicaţiilor şi Tehnologiei Informaţiei şi reprezentanţii Ministerului Finanţelor Publice.

Cele două Comisii reunite în şedinţa de lucru în data de 26.10.2005 au hotărât avizarea favorabilă a proiectului de Lege privind Bugetul de Stat pe anul 2006 cu unanimitate de voturi a membrilor prezenţi Anexa nr. 3/28 (TITULAR: MINISTERUL COMUNICAŢIILOR ŞI TEHNOLOGIEI INFORMAŢIEI) cu amendamentul anexat. 

  PREŞEDINTE,



              PREŞEDINTE,






           dr. Varujan Pambuccian

   

 Dan Claudiu Tănăsescu

AMENDAMENT 

În anexa nr. 3/28 – Ministerul Comunicaţiilor şi Tehnologiei Informaţiei, la capitolul 5001, grupa 70, indicatorul  « Cheltuieli de capital » se suplimentează suma propusă pentru 2006 cu 3.600 mii lei pentru proiecte de e-government dedicate interoperabilităţii sistemelor informatice de taxare, execuţiei bugetare, extinderii colectării electronice a documentelor fiscale  de către administraţie si eficientizării activităţii din cadrul Ministerului Muncii , Solidarităţii Sociale şi Familiei, ca parte a  programului: « Trecerea României la Guvernarea electronică ».

Justificare : În raportul de monitorizare al României prezentat de Comisia Europeană Parlamentului European la 25 octombrie 2005, se menţionează următoarele :

1. La capitolul 10 « Taxation »: „capacitatea administrativă a administraţiei fiscale din România trebuie să fie îmbunătăţita semnificativ”. 

2. La capitolul 10 « Taxation » , la concluzii: „există îngrijorări serioase privind cooperarea administrativă şi asistenţă mutuală unde trebuie urgentată asigurarea interoperabilităţii sistemelor informatice de taxare”. 

Identificarea surselor de finanţare : prin realocare din bugetul Ministerului Finanţelor Publice şi al Ministerului Muncii, Solidarităţii Sociale şi Familiei.

